**Бір-екі сөйлем менің өмірімді өзгертіп жіберді...**

***(Жалғасы, басы өткен сандарда)***

- Жолымның болуы маған артық болмас еді. – дем мен университетке қарай аттандым.

 Аудиторияға кіргенде мені бірден сәлемдесулер күтті.

- Сәлем, Аңса! – Ринат күндегідей өзінің жуан үнді, бірақ та жұмсақ сөйлейтін дауысымен амандасты.

- Сәлем, Ринат және қалғандарың! – деп мен қалғандарымен де амандастым.

- Сәлеметсіз бе, Ансаған!– деген бір ұяң дауыс естілді.

Мен өлімге дайындалған кісідей профессорға бұрылдым.

- Сәлеметсіз бе, профессор. Мен қазір бәрін түсіндіремін.

- Сіз қайтадан кешіктіңіз. Осы жұмада 3-ші рет. Сізге не болған? Бұрын сіз дәл уақытымен келетінсіз. Жауапсыз қалдыруға болмайтын сұрақ.

- Кешіріңізші. Мен кешке дейін дипломдық жұмыспен айналысқандықтан, ұйықтап қалдым.

- Жарайды. Бірақ есіңізде сақтаңыз: мен сізге сенгендігімнен қабылдап тұрмын. Егер Алмас маған дипломдық жұмыспен айналысқаннан ұйықтап қалдым десе, мен сенбес едім. Өйткені, өзім кеше кешке оны компютер клубынан алып шықтым.

- Ата, қойшы енді.

- Мен саған жұмыста ата емес, профессормын.

Иә, менімен бір группада профессордың немересі оқиды. Сол себептен біздің әр парамыз қызықты өтеді. Бірақ қазір аудиторияға оралайық.

- Профессор мырза, орныма барсам бола ма?

- А, жарайды отыр. Мен қай жерде тоқталдым?

Алдыңғылардың біреуі (Дамира сияқты):

- Шығарманың мәнінде тоқталдыңыз.

- Иә. Дәл солай. Сонымен: шығарманың мәні және оқиғалары оқырманды жеңіл түсінетін әрі қызықтыратын болуы керек. Ол үшін қиын термин сөздерді қолдануды азайту керек. Сол сояқты да керекті тарау: табиғатына немесе басты кейіпкер орналысқан жерді аз "емес" бірақта аса шектен шықпай суреттеу керек. Одан басқа, кейіпкердің сезімдерін, ойларын, диалог пен монологтарын дәл сондай артық та, кем де емес болуы тиіс. Өздерің осындай орташа шамалы оқыған, жазған әңгімелеріңді атаңдаршы.

- Мен оқысам бола ма? – деп, мен Айбайдың Гете-Лермонтов аудармасын есіме түсірдім.

- Оқы, Аңсаған.

 Қараңғы түнде тау қалғып,

Ұйқыға кетер балбырап,

Даланы жым-жырт, дел-сал қып,

Түн басады салбырап.

Шаң шығармас жол-дағы,

Сілкіне алмас жапырақ.

Тыңшығарсың сен-дағы,

Сабыр қылсаң азырақ.

- Керемет. Сенің бұл өлеңді жатқа білетінің де жақсы. Ал қазіргі заманның жастары бұны керек етпейді. «Реп» дейтінді жаттайды. Соның әуені де жоқ. Күдірлеп айту ғана.

- Ата, қойшы енді. Біріншеден реп емес, рэп. Екіншіден иә ұнайды маған Рэп, Ұнайды.

- Мен саған жұмыста ата емеспін. Профессормын...

**Бексұлу АСАР.**